Komisijos reglamentas (EB) Nr. 1920/2001
2001 m. rugsėjo 28 d.
nustatantis išsamias Tarybos reglamento (EB) Nr. 2494/95 įgyvendinimo taisykles dėl būtiniausių standartų, taikomų vertinant sandorio vertei proporcingus mokesčius už paslaugas suderintame vartotojų kainų indekse, ir iš dalies keičiantis Komisijos reglamentą (EB) Nr. 2214/96
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. spalio 23 d. Tarybos reglamentą (EB) Nr. 2494/95 dėl suderintų vartotojų kainų indeksų [1], ypač į jo 4 straipsnį ir 5 straipsnio 3 dalį,
atsižvelgdama į Europos centrinio banko nuomonę [2],
kadangi:
(1) pagal Reglamento (EB) Nr. 2494/95 5 straipsnio 1 dalies b punktą kiekviena valstybė narė turi sudaryti suderintą vartotojų kainų indeksą (SVKI) pradedant nuo 1997 m. sausio mėnesio indekso,
(2) 1996 m. rugsėjo 9 d. Komisijos reglamentas (EB) Nr. 1749/96 dėl pradinių Tarybos reglamento (EB) Nr. 2494/95 dėl suderintų vartotojų kainų indeksų įgyvendinimo priemonių [3] su paskutiniais pakeitimais, padarytais Tarybos reglamentu (EB) Nr. 1688/98 [4], apibrėžia SVKI aprėptį, kaip tas prekes ir paslaugas, kurios yra įtrauktos į namų ūkio galutines pinigines vartojimo išlaidas ir kurios iki 1999 m. gruodžio mėnesio turi būti visapusiškai aprėptos pagal COICOP/SVKI 12.5.1 klasę "Niekur kitur nepriskirtos finansinės paslaugos", specialiai neatmetant mokesčių, išreikštų kaip proporcija nuo sandorio vertės.
(3) 1996 m. lapkričio 20 d. Komisijos reglamentas (EB) Nr. 2214/96 dėl suderintų vartotojų kainų indeksų: SVKI subindeksų perdavimas ir platinimas [5] su paskutiniais pakeitimais, padarytais Reglamentu (EB) Nr. 1749/1999 [6], reikalauja suderinto subindekso COICOP/SVKI išlaidų klasei 12.6.2 "Kitos, niekur kitur nepriskirtos finansinės paslaugos", išskyrus palūkanų mokėjimą ir mokesčių, išreikštų kaip proporcija nuo sandorio vertės.
(4) Yra pakankamai galimybių nepalyginamumui pasireikšti neįtraukiant mokesčių už paslaugas, išreikštų kaip proporcija nuo sandorio vertės; būtina suderinta šių mokesčių vertinimo metodika, siekiant užtikrinti, kad sudarytieji SVKI atitiktų Reglamento (EB) Nr. 2494/95 4 straipsnyje nustatytą palyginamumo reikalavimą.
(5) Mokesčių už paslaugas, išreikštų kaip proporcija nuo sandorio vertės, vertinimas turėtų neprieštarauti sveikatos, švietimo ir socialinės apsaugos sektorių prekių ir paslaugų vertinimui, nustatytam Tarybos reglamente (EB) Nr. 2166/1999 [7].
(6) Šiame reglamente numatytos priemonės atitinka Tarybos sprendimu 89/382/EEB, Euratomas [8] įkurto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Tikslas
Šio reglamento tikslas - iš dalies pakeisti Reglamento (EB) Nr. 2214/96 II priedą, susijusį su suderintų vartotojų kainų indeksų, toliau vadinamų SVKI, subindeksais, dėl finansinių paslaugų aprėpties bei nustatyti sandorio vertei proporcingų mokesčių už paslaugas vertinimo būtiniausius standartus siekiant užtikrinti, kad jie būtų patikimi, tinkami ir atitiktų Reglamento (EB) Nr. 2494/95 4 straipsnyje nustatytą palyginamumo reikalavimą.
2 straipsnis
Sąvokų apibrėžimai
1. Palūkanų mokėjimai ir į palūkanas panašūs mokesčiai apima nominalius palūkanų mokėjimus ir visus į faktinių palūkanų apskaičiavimą įtraukiamus elementus.
2. Jei mokesčiai už paslaugas apibrėžiami kaip proporcija nuo sandorio vertės, pirkimo kainos apibrėžiamos kaip pati proporcija, padauginta iš sandorio reprezentanto vertės per bazinį ar atskaitos laikotarpį.
3 straipsnis
Mokesčių už paslaugas vertinimas
1. Atitinkami SVKI subindeksai apskaičiuojami pagal formulę, kuri atitinka kitiems subindeksams apskaičiuoti taikomą Laspeireso formulę. Jie rodo kainų pokytį pagal pasikeitusias išlaidas išlaikant namų ūkių bazinio arba atskaitos laikotarpio suvartojimo struktūrą ir vartotojų populiacijos sudėtį.
a) paslaugų pirkimo kainos, kurias reikės naudoti SVKI - tai faktiniai mokesčiai, imami tiesiogiai iš vartotojų už teikiamas paslaugas. Į SVKI įeina mokesčiai, išreikšti vienodu mokesčiu arba vienoda norma.
b) pirkimo kainų pokyčiai, rodantys kainų nustatymo taisyklių pakeitimus, SVKI rodomi kaip kainų pokyčiai.
c) pirkimo kainų pokyčiai, atsiradę dėl pasikeitusios sandorio reprezentanto vertės, SVKI rodomi kaip kainų pokyčiai.
d) sandorių reprezentantai išreiškiami fiziškai, tais atvejais, kai tai yra netinkama arba neįmanoma, jie išreiškiami valstybės narės valiuta.
e) sandorių reprezentanto vertės pokytis gali būti įvertinamas pagal atitinkamų tam tikrų sandorių kainų indekso pokytį. SVKI subindeksai arba suvestiniai indeksai, jei tokie yra, laikomi tinkamais šiam tikslui.
2. Pasikeitus specifikacijai, kainos vertinamos pagal specifikacijų pokyčių taisykles, visų pirma susijusias su kokybės derinimu, nustatytas Reglamento (EB) Nr. 1749/96 5 straipsnyje.
3. Jei paslaugos vartotojams buvo teikiamos nemokamai, o vėliau už jas imama faktinė kaina, SVKI turi parodyti pokytį nuo nulinės iki faktinės kainos ir atvirkščiai.
4. Jei už kartu su kitomis prekėmis ir paslaugomis teikiamas paslaugas nebuvo imamas konkretus mokestis, o vėliau už jas pradėtas imti atskiras mokestis, šis pokytis turi būti parodytas SVKI.
5. Prireikus mutatis mutandis laikomasi Komisijos reglamento (EB) Nr. 2646/98 [9] 5 straipsnyje nustatytos tvarkos dėl tarifų.
4 straipsnis
Niekur kitur nepriskirtos finansinės paslaugos
Reglamento (EB) Nr.2214/96 dėl suderintų vartotojų kainų indeksų subindeksų II priede nurodytos 12.6.2 klasės "Kitos, niekur kitur nepriskirtos finansinės paslaugos (P)" turinys pakeičiamas taip:
"12.6.2. Kitos, niekur kitur nepriskirtos finansinės paslaugos (P).
- faktiniai mokesčiai už finansines bankų, pašto skyrių, taupomųjų bankų, pinigų keityklų ir panašių finansinių institucijų paslaugas,
- maklerių, investavimo patarėjų, mokesčių konsultantų ir kitų imamos įmokos ir mokesčiai už paslaugas.
Nepriskiriama:
Visų rūšių palūkanų mokėjimai ir į palūkanas panašūs mokesčiai, privačių pensijų ar panašių fondų administraciniai mokesčiai."
5 straipsnis
Kitos, niekur kitur nepriskirtos paslaugos
Reglamento (EB) Nr.2214/96 dėl suderintų vartotojų kainų indeksų subindeksų II priede nurodytos 12.7.0 klasės "Kitos, niekur kitur nepriskirtos paslaugos (P)" turinys pakeičiamas taip:
"12.7.0. Kitos, niekur kitur nepriskirtos paslaugos (P).
- mokesčiai už teisines paslaugas, įdarbinimo agentūrų ir ir t. t. imami mokesčiai,
- laidojimo biurų ir už kitas laidojimo paslaugas imami mokesčiai,
- mokėjimas už aprūpinimo būstu agentų, aukcionų vedėjų, varžytinių salės operacijų tvarkytojų ir kitų tarpininkų teikiamas paslaugas,
- mokėjimas už fotokopijas ir kitokį dokumentų dauginimą,
- mokesčiai už gimimo, santuokos ir mirties liudijimų ir kitų administracinių dokumentų išdavimą,
- mokėjimas už žinutes ir skelbimus laikraštyje,
- mokėjimas už grafologų, astrologų, privačių detektyvų, asmens sargybinių, santuokos biurų ir vedybų patarėjų, raštininkų, kitų koncesijų (sėdimos vietos, tualetai, rūbinės) ir kt. paslaugas.
Priskiriama:
Mokesčiai už būsto agentų paslaugas, susijusias su nuomos sandoriais.
Nepriskiriama:
Pagal ESS 1995 susitarimus nepriskiriami mokesčiai ir rinkliavos už narystę profesinėse asociacijose, bažnyčiose, visuomeniniuose, kultūros, poilsio ir sporto klubuose (ESS 1995, 3.77e punktas), su nefinansinio turto pardavimu ar įsigijimu susiję komisiniai nekilnojamojo turto agentams ("Bendrojo pagrindinio kapitalo formavimas", pagal ESS 1995, 3 102, 3 105(a), 3 111, 3 115 punktai)."
6 straipsnis
Pagrindinė informacija
1. Pagrindinė informacija - visos pirkimo kainos ir svoriai, reikalingi SVKI subindeksams apskaičiuoti pagal šio reglamento nuostatas.
2. Statistiniai vienetai, kuriuos valstybės narės pakvietė bendradarbiauti renkant arba teikiant pagrindinę informaciją, įpareigojami reikiamu laiku pateikti teisingą ir išsamią informaciją bei leisti už oficialios statistikos rinkimą atsakingoms organizacijoms ir institucijoms jų prašymu gauti tokią išsamią informaciją, kokios reikia atitikimui palyginamumo reikalavimams ir SVKI subindeksų kokybei įvertinti.
7 straipsnis
Palyginamumas
Palyginamais laikomi SVKI, kurie sudaromi pagal šio reglamento nuostatas arba pagal kitą tvarką, kurios laikantis sudarytas indeksas vidutiniškai daugiau nei viena dešimtąja vieno procentinio punkto per vienerius metus, palyginti su praėjusiais metais, sistemingai nesiskiria nuo indekso, sudaryto laikantis minėtos tvarkos.
8 straipsnis
Kokybės kontrolė
Pieš pradėdamos laikytis nustatytos tvarkos, valstybės narės pateikia Komisijai (Eurostatui) informaciją apie nustatytą sandorio vertei proporcingų mokesčių už paslaugas vertinimo tvarką, jei minėta tvarka skiriasi nuo šio reglamento 3 straipsnyje nustatytos tvarkos.
9 straipsnis
Įgyvendinimas
Šio reglamento nuostatas valstybės narės taiko 2001 m. gruodžio mėnesį ir jos įsigalioja pradedant 2002 m. sausio mėnesio indeksu.
10 straipsnis
Įsigaliojimas
Šis reglamentas įsigalioja dvidešimtą dieną po jo paskelbimo Europos Bendrijų oficialiame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. rugsėjo 28 d.